Folketing
2005-06-02

Måtte jeg forstå det sådan på den radikale ordfører, at der skal foreligge et FN-mandat, og at man så, om jeg så må sige, udliciterer den militære opgave til private lejesoldater? Og hvad er det for nogle private lejesoldater, Det Radikale Venstre tænker på, og hvad er det for nogle anerkendte firmaer, der har lejesoldater, som man kan købe ind til at løse konflikter? Det synes jeg vi mangler at få et svar på. (Kort bemærkning).